ΓΡΑΠΤΗ ΕΡΩΤΗΣΗ E-2692/02

υποβολή: Bart Staes (Verts/ALE) προς το Συμβούλιο

(26 Σεπτεμβρίου 2002)

Θέμα: Ενιαίο ευρωπαϊκό σύστημα καταχώρησης των όπλων

Αρκετοί κατασκευαστές όπλων έχουν ένα σύστημα αναγνώρισης και καταχώρησης των όπλων. Πρόκειται κυρίως για τη χάραξη αριθμών σειράς σε ένα ή περισσότερα μέρη του όπλου. Ωστόσο, οφείλουμε να διαπιστώσουμε ότι η ανταλλαγή πληροφοριών μεταξύ των χωρών της ΕΕ, όσον αφορά τον τρόπο εργασίας, είναι ανεπαρκής. Επιπλέον, οι σημερινές ενδείξεις είναι συχνά πολύ εύκολο να παραποιηθούν. Κατόπιν τούτου, καθίσταται όλο και πιο αισθητή η ανάγκη να αναζητηθεί μια απλή, αποτελεσματική και εφαρμόσιμη από όλους τεχνική. Τα στοιχεία αναγνώρισης θα μπορούν να διατηρούνται σε ένα εθνικό μητρώο, ούτως ώστε να είναι στη συνέχεια δυνατή η ανίχνευση της πορείας που ακολούθησαν τα όπλα που ανακαλύπτονται σε μια περιοχή σύρραξης.

Συμμερίζεται το Συμβούλιο την άποψη ότι θα ήταν σκόπιμο να μεριμνήσει η ΕΕ το ταχύτερο δυνατόν για τη θέσπιση ενός ενιαίου και περιεκτικού συστήματος καταχώρησης τω όπλων· Εάν ναι, ποιες πρωτοβουλίες έχει ήδη αναλάβει ή προτίθεται να αναλάβει το Συμβούλιο για τηνλοποίηση του στόχου αυτού· Σκοπεύει στην περίπτωση αυτή το Συμβούλιο να ζητήσει από τα κράτη μέλη όπως καθιερώσουν μια αποτελεσματική ανταλλαγή πληροφοριών και δημιουργήσουν εθνικά μητρώα, ώστε να είναι δυνατή η ανίχνευση των πορείας που ακολουθούν τα όπλα στο παράνομο (αναμφισβήτητα) κύκλωμα· Εάν όχι, για ποιο λόγο·

Απάντηση

(20 Φεβρουαρίου 2003)

Η οδηγία 91/477/ΕΟΚ του Συμβουλίου της 18ης Ιουνίου 1991 σχετικά με τον έλεγχο της απόκτησης και της κατοχής όπλων θεσπίζει ένα ενιαίο σύστημα για τη ρύθμιση, μεταξύ άλλων, της απόκτησης και της διακίνησης πυροβόλων όπλων(1).

Το άρθρο 91 της Σύμβασης του 1998 για την εφαρμογή της Συμφωνίας του Σένγκεν της 14ης Ιουνίου 1985 θεσπίζει σύστημα για την ανταλλαγή πληροφοριών σχετικά με την απόκτηση πυροβόλων όπλων, το οποίο συμπληρώνει το άρθρο 13 της οδηγίας 91/477/ΕΟΚ του Συμβουλίου. Επιπλέον, η απόφαση της Εκτελεστικής Επιτροπής της 28ης Απριλίου 1999 για την παράνομη εμπορία πυροβόλων όπλων (SCH/Com-Ex(99)10) παραθέτει τα έντυπα που πρέπει να χρησιμοποιούνται για την ανταλλαγή πληροφοριών μεταξύ κρατών μελών σχετικά με τα κατασχόμενα πυροβόλα όπλα.

Η οδηγία 91/477/ΕΟΚ του Συμβουλίου δεν εφαρμόζεται στις εμπορικές μεταφορές όπλων και πυρομαχικών πολέμου. Οι δυνατότητες της Κοινότητας να ενεργεί στον τομέα αυτό περιορίζονται από το άρθρο 296 της Συνθήκης.

Εξ άλλου, το Συμβούλιοπενθυμίζει ότι, κατά τη συνεδρίαση της 15ης Απριλίου 2002, ενέκρινε συμπεράσματα σχετικά με κατάλογο συγκεκριμένων μέτρων όσον αφορά τις επιπτώσεις της τρομοκρατικής απειλής στην πολιτική της Ευρωπαϊκής Ένωσης στον τομέα της μη-διάδοσης των όπλων, του αφοπλισμού και του ελέγχου των εξοπλισμών. Στο πλαίσιο αυτό, η ΕΕ ως τοιαύτη και τα κράτη μέλη της δεσμεύθηκαν να ενθαρρύνουν ιδίως την εφαρμογή του Προγράμματος Δράσης των Ηνωμένων Εθνών στον τομέα της καταπολέμησης του λαθρεμπορίου ελαφρών όπλων και του εγγράφου του ΟΑΣΕ για τα φορητά όπλα και τον ελαφρύ οπλισμό (SALW). Δεσμεύθηκαν επίσης να ενισχύσουν ενδεχομένως τα πολυμερή μέσα, ιδίως δίδοντας προτεραιότητα στη θέσπιση διεθνούς μέσου για τη σήμανση και ανίχνευση των φορητών όπλων και του ελαφρού οπλισμού (πρόκειται ιδίως για γαλλοελβετική πρόταση).

(1) ΕΕ L 256 της 13.9.1991, σελ. 51.